
RAPORT DE SPECIALITATE
privind atestarea persoanelor fizice în vederea dobândirii calității de administrator de condominii


Având în vedere Referatul de aprobare  nr. SC2022 – 028788 /17.11.2022 al Primarului Municipiului Timișoara și Proiectul de Hotărâre prin care se propune atestarea persoanelor fizice în vederea dobândirii calității de administrator de condominii:
· [bookmark: _Hlk119581392]În conformitate cu articolul 10 alin. (5) al Legii nr. 196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, “La propunerea compartimentelor specializate în sprijinirea, îndrumarea şi controlul asociaţiilor de proprietari din cadrul autorităţii administraţiei publice locale, primarul, în baza unei hotărâri a consiliului local, atestă persoanele fizice în vederea dobândirii calităţii de administrator de condominii.”

Persoanele incluse în ANEXA 1 la prezentul Proiect de Hotărâre au depus la Primăria Municipiului Timișoara cereri de atestare și documente conforme cu cerințele prevăzute la articolul 10 alin. (6) din Legea nr.196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor. Prin urmare, apreciem că este necesară și oportună aprobarea proiectului de hotărâre privind  atestarea  persoanelor fizice, în vederea dobândirii calității de administrator de condominii, conform listei ANEXA.

